open-index/open-wikipedia-markdown huggingface dataset:
Sirukam Dairy Farm

## Tampek dan Sijarah Sirukam Dairy Farm
Sirukam dairy farm ditagakkan pado tahun 2018, di Jorong Koto Tingga, Nagari Sirukam, Kecamatan Payung Sekaki, Kabupaten Solok Sumatera Barat.  Sirukam marupokan  peternakan sapi perah yang sakaligus manjadi kawasan edukatif agrowisata pado bidang peternakan di Sumatera Barat. Lueh kawasan sirukam sagadang 20 hektar , dima satiok kawasan ko dibagi ateh babarapo kategori. Sabagian dipagunoan untuak sapi perah modern, sapi pedaging, kadang ayam, domba, kambing, kelinci,serta peternakan labah dan unggas lokal. Sirukam dairy farm salain mampunyoi fungsi utamo sabagai tampek peternakan hewan, tampek ko mampunyoi fungsi ganda sebagai study tour untuk pelajar sarato tampek penelitian hewan-hewan perah untuak penelitian mahasiswa.

## Bamacam kagiatan di Sirukam
Kalau awak bakunjuang ka sirukam banyak manyadioan wahana untuk bamain anak-anak seperti flying fox, memetik buah strawberry sarata bisa menikmati caro memerah susu sapi surang. indak hanyo itu sajo salain hewan ternak disirukam juga ado seperti kabun binatang, disiko bisa awak calik kalinci, domba.Untuak mahasiswa bisa bana malakukan kegiatan penelitian tentang tata cara mangambangkan perternakan dan mengolah hewan hasil perah dengan teknik tradisional 

## Jadwal Bukak Jo hararago tiket
Untuk tiket masuk ka kawasan sirukam ko dunsanak dikanaikan hargo tiket sagadang Rp10.000 per urang. jo hargo tiket yang sangaik murah ko dunsanak alah mandapekan saboto susu gratis. Sirukam ko buka satiok hari dari jam 10.00 samoai jam 18.00, kacuali hari jumat.

## Daya tarik Sirukam
Salain tampek peternakan sirukam ko mampunyoi daya tarik lain, barupo peternakan unggas yang jarang tacalik dek dunsanak nan alah acok salamoko. Di sirukam ko pengunjung bisa jo mancalik sadolah proses ternak dan caro maolah hasil ternaknyo sakaligus. 

## Fasilitas yang disadioan
Di peternakan ko disadioan juo tampek sholat, toilet umum, area bafoto, dan tampek makan jo pamandangan nan rancak yang langsung disuguhkan gunuang marapi jo taman bungo. 

## Referensi
KWS Agro Payakumbuh

**Kerta Wahana Sarilamak (KWS) Agro Payakumbuh** adolah objek wisata barupo panorama alam nan punyo fasilitas moderen nan talatak di Jorong Buluh Kasok, Kanagarian Sarilamak, Kecamatan Harau, Kabupaten Lima Puluh Kota, Provinsi Sumatera Barat, Indonesia.

## Fasilitas
Kerta Wahana Sarilamak (KWS) didirian pado 12 Pebruari 2024 dan sacaro resmi dibuka dek Bupati Safarudin Datuak Bandaro Rajo pado 22 Desember 2024.  

Objek wisata ko barado di tangah lambah jo bukik sarato ado fasilitas moderen sarupo Panginapan (*Cottage & Homestay)*, Tampek ngopi, Tampek bamain (*Paintball*, *Flying fox*, *Skuter*, Bebek gowes, Bakudo dan Pamanah), Spot foto, Hiking, Kolam baranang, Tabek ikan jo Pakabun buah (Lengkeng, Durian, Limau, Paraweh dan banyak lai) hinggo Ruang rapek/ pertemuan.  

Salain itu, ado pulo fasilitas umum barupo tampek *jogging*, tampek parkir gadang, Lapua, Mushalla , Sumua, jo *Wifi* perai di saluruah daerah.

Kerta Wahana Sarilamak (KWS) dibukak satiok hari mulai dari jam 08.30 sampai jam 16.30. 

## Rujuakan
Kebun Teh Alahan Panjang

**Kebun Teh Alahan Panjang,** marupokan kabun teh punyo PT. Perkebunan Nusantara nan talatak di Tanah Hitam, kacamatan Lembah Gumanti, kabupaten Solok, Sumatera Barat. Kabun iko mampunyoi laweh sakitar 20 hektar dan barado diateh bukik landai nan barado satinggi 1.200 - 1.600 meter diateh pemukoan lauik. Pamandangan nan nampak tacaliak dari kabun teh kabanyakan hamparan bukik-bukik khususnyo Gunuang Talang jo awan-awan dan tanaman-tanaman teh. Takadang, bisa nampak tambang biji basi nan marupoan kabanyakan karajo masyarakaik di Tanah Hitam. Jalanan nan tasadio di kabun teh cukuik untuak bajalan ciek urang dan rami manyadiokan panggaleh jajanan ketek. Kabun ko dapek disobokan sajauah 72 km (sakita 2 jam) dari Kota Padang, tapi dari Kota Solok dapek disobokan sajauah 60 km (1 jam 40 minik).

## Sijarah
Dahulunyo, pas zaman panjajahan, kabun teh acok diparabuikan samo urang balando dan jerman. Sampai akhianyo, kabun teh di alahan panjang didapekan jo urang jerman. Urang jerman tu dulu mambuek tampek tingga di ateh bukik pakabunan iko. Tapi, sairiang wakatu, kabun teh kini lah dikelola pemerintah di bawah PT. Perkebunan Nusantara.

## Lokasi
Lokasi kabun teh ko barado di sabalah kaki pagunuangan Bukik Barisan, di wilayah lingkuangan Desa Nagari Alahan Panjang, Kecamatan Lembah Gumanti, Kabupaten Solok, Sumatera Barat. Kawasan ko terkenal sajajar jo objek wisata lain bantuak Danau Diateh dan Danau Dibawah, yang mambuek wilayah nan ciek ko jadi tujuan wisata alam di ranah minang.

## Kagiatan dan daya tarik
Kagiatan wisata nan dapek dilakukan biasonyo bafoto-foto, main mandok-mandok, manikmati pamandangan dan udaranyo, jo mambali oleh-oleh nan acok digaleh disinan, sarupo stroberi. Biasonyo paliang banyak urang tibo pas libur tahun baru. Wakatu nan paliang rancak untuak pai bakunjuang ka siko biasonyo pagi sampai siang hari.Daya Tariek Kebun Teh Alahan Panjang punya beberapa daya tarik wisata alam nan sering dimanfaatkan pengunjung, antara lain, Hamparan pakabunan teh hijau nan luae yang menciptakan pamandangan alam nan asri jo sajuak. Udaro pagunuangan nan sajuak atau bahkan cukuik dingin, terutama pado pagi dan sore hari, cocok untuak refresing atau healing. Spot fotografi alam yang instagramable, dari barisan tanaman teh sampai jo latar Gunuang Talang jo pamandangan lambah nan hijau. Rileksasi dan basantai di tangah kabun teh tanpa biaya masuak, sabab kawasan iko bebas tiket dan di tapi jalan gadang.

## Akses dan Transportasi
Akses ka Kabun Teh Alahan Panjang bisa dicapai malalui jalur darat dari Kota Solok atau Kota Padang. Pajalanan dari Padang kurang labiah sakitar 2 jam malalui jalur darat jo kandaraan pribadi atau sewa. Jalan nan ditampuah relatif tabuka, maskipun pada bagian tartantu malintasi daerah bakelok di pagunuangan.

## Rujuakan
Museum Nasional PDRI

**Museum Nasional PDRI** (atau **Museum Pertahanan Nasional** ) museum nasional nan mamajang babad jo paninggalan sajarah pajuangan Pemerintah Darurat Republik Indonesia (PDRI), nan manjalanan pamarintahan Republik Indonesia katiko ibu kota Indonesia jatuah ka tangan Balando pado maso Agresi Belanda Kaduo. Museum ko talatak di area nan lawehnyo 20 hektar di salah satu daerah nan pernah manjadi pusek PDRI, yaitu di Jorong Aie Angek, Nagari Koto Tinggi, Kecamatan Gunung Omeh, Kabupaten Lima Puluh Kota, Sumatera Barat .  

## Proses Pambangunan

Upayo pambangunan museum iko dimulai jo panyiapan rancano induak sampai seminar nasional baiak di Padang maupun di Jakarta. Palatakan batu partamo nan manandai dimulainyo pambangunan museum (awalnyo disabuik tugu), bartepatan jo paringatan Hari Bela Negara (HBN) pado 19 Desember 2012.

Pambangunan fisik museum ko dimulai pado taun 2013. Pado wakatu itu, nan dikarajoan adolah pamatangan lahan, pambangunan auditorium, yaitu pado pondasi, lantai, jo tiang-tiang satinggi 6 meter, pambangunan pondasi, lantai, jo kolom lantai untuak museum, jo karajo dindiang penahan. Situs web Layanan Pengadaan Secara Elektronik(LPSE) Pamarintah Kabupaten Limo Puluah Kota, malaporkan baso karajo pambangunan tu dilakukan dek PT. Delima Agung Utama.

Pado taun 2014, pambangunan tahap kaduo ditaruihkan jo auditorium jo museum. Pambangunan museum ko balanjuik pado taun 2015, malanjuikan auditorium, rangko atok, jo panutuik atok.

Tarakhir, pado taun 2018, badasarkan publikasi di website Lembaga Kebijakan Pengadaan Barang/Jasa Pemerintah, Direktorat Perencanaan dan Evaluasi Pengadaan (Sirup LKPP), pembangunan fisik Museum PDRI ditaruihkan. 

## Biaya jo pangambangan

Pambangunannyo diperkirakan maabihan biaya sakitar Rp. 268 miliar, nan ka didanai jo anggaran Kementerian Pendidikan dan Kebudayaan, nan dibantu dek Kementerian Sosial, Kementerian Dalam Nagari, Kementerian Partahanan, jo Kementerian Pariwisata dan Ekonomi Kreatif Indonesia. 

Manuruik rancana, kompleks museum akan dilangkoki jo sajumlah bangunan pandukuang, sarupo bangunan serbaguna, musajik, jo perpustakaan.

## Rujuakan
Cambai Hill, Solok

= Destinasi Wisata Manarik "Cambai Hill, di Solok" =
**Cambai Hill,** destinasi wisata nan talatak di Alahan Panjang, kacamatan lembah Gumanti, Kabupaten Solok, Sumatera Barat. Wisata iko manjadi tampek nan paliang cocok untuak liburan basamo sanak sudaro, karano tampeknyo nan sajuak jo daerah pabbukik an jo tinggi 1800 mdpl , kito bisa mancaliak dari ateh 4 gunuang sakaligus, bantuak gunuang talang, gunuang marapi, gunuang singgalang, gunuang karinci, salain gunuang adoloh view danau nan bisa awak caliak dari ateh, diantaronyo, danau singkarak, danau ateh, danau bawah, jo danau bawah.

## Pamainan nan Mambuek Adrenalin Naiak

Wisata Cambai Hill ko, selain manyuguahkan pamandangan nan rancak, adoloh babagai bantuak pamainan nan bisa sanak cuboan. Ado pamainan rainbow slide atau saluncuran palangi nan sabana manantang, ado pamainan bianglala nan bisa labiah laluasa mancaliak view nan lueh. Di siko ado juo Coffee Shop Solok Radjo kalau sanak nio basantai-santai manikmati liburannyo.

## Panginapan Di siko
Wisata Cambai Hill jugo manyadion tampek panginapan kalau sanak nio lamo liburan di siko, ado villa cambai hill resort nan mewah jo dilengkapi fasilitas langkok barupo ukuran villa 5 x 10 m, makan pagi, *wifi*, pamandangan danaunyo 1 *king bed* bisa untuak duo urang gadang, *shower* aia angek, sanak bisa juo tambah tampek tidua sampai 6 urang gadang. Haragonyo mulai dari Rp 1,5 juta sampai Rp 2,5 juta. Harago tiket untuak masuak nyo tantu ado, masiang-masiang ado jenis tiketnyo, kayak tiket wisata Rp10.000, Parkir kandaraan baonda/bamotor Rp3.000, Parkir oto Rp 5.000, jo tiket pamainan Rp30.000.

## Wakatu bukak
Cambai Hill di bukak dari hari Senin sampai Minggu pukua 07.30-21.00 WIB

## Galeri

Berkas:Cambai Hill 15.jpg
Berkas:Cambai Hill 21.jpg
Berkas:Cambai Hill 12.jpg
Berkas:Cambai Hill 25.jpg
Berkas:Cambai Hill 24.jpg
Berkas:Cambai Hill 12.jpg
Berkas:Cambai Hill 23.jpg
Berkas:Cambai Hill 02.jpg
Berkas:Cambai Hill 01.jpg
Berkas:Cambai Hill 17.jpg
Berkas:Cambai Hill 05.jpg
Berkas:Cambai Hill 22.jpg


## Rujuakan
Puncak Pato

## Lokasi

**Puncak Pato marupokan** bukik nan talatak di Nagari Batu Bulek, Kecamatan Lintau Buo Utara, Kabupaten Tanah Datar, Sumatera Barat. Bukik ko bajarak sakita 17 kilometer dari Kota Batusangkar, ibukota Kabupaten Tanah Datar. Jiko malakukan pajalanan jo oto, bukik ko dapek di datangi salamo sakita 30 minik pajalanan dari Kota Batusangkar. Di sakita bukik ko ado padang hutan pinus.

## sijarah
Puncak pato manjadi bukti sijarah pantiang dari "Adat Basandi Syarak, Syarak Basandi Kitabullah" nan manjadi filosofi hiduik masyarakaik Minangkabau. "Sumpah Sati Bukik Marapalam" diikrarkan di Puncak Pato sabagai tonggak taciptanyo filosofi hiduik masyarakaik Minang ko. Parsalisihiaan antaro kalompok adaik dengan ulamo manimbulkan parpacahan diantaro masyarakaik. Mako dari itu, tokoh-tokoh masyarakaik duduak badiskusi ka Puncak Pato ko. Dari patamuan itu, tokoh-tokoh masyarakaik mancari jalan kalua untuak ma radam parpacahan dan akhirnyo malahirkan kasapakatan barupo kasapahaman caro iduik malalui "Adat Basandi Syarak, Syarak Basandi Kitabullah". 

"Adat Basandi Syarak, Syarak Basandi Kitabullah" marupokan fondasi masyarakaik Minangkabau untuak iduik dalam keseimbangan antaro adaik dan agamo. Sajarawan lokal pun bakato, tanpa Puncak Pato ko, mungkin Minangkabau lah lamo tapacah balah. Mako, Puncak Pato manjadi lokasi ba sajarah dari parubahan di kehidupan Minangkabau.

## Wisata
Masyarakaik sakita ma agiah namo bukik ko "Puncak Pato". Kini, puncak ko labiah di kana sabagai objek wisata. Di sakita bukik ko ado monumen ketek nan menandai paristiwa "Sumpah Satie". Monumen iko manjadi paingek jiko di baliak kaindahan alam, ado sajarah panjang nan harus diingek dan dipikiaan.

Puncak Pato indak hanyo manjadi objek ba foto ba samo kaluargo, tetapi manjadi tampek ba ziarah. Masyarakaik sakita rutin ma adoan ritual ba doa untuak manjadi pangingek sajarah nan ado di wilayah ko.

## Galeri

Berkas:Puncak Pato 05.jpg
Berkas:Puncak Pato 08.jpg
Berkas:Puncak Pato 01.jpg
Berkas:Puncak Pato 15.jpg
Berkas:Puncak Pato 22.jpg
Berkas:Puncak Pato 06.jpg
Berkas:Puncak Pato 12.jpg
Berkas:Puncak Pato 20.jpg
Berkas:Puncak Pato 11.jpg
Berkas:Puncak Pato 17.jpg
Berkas:Puncak Pato 02.jpg
Berkas:Puncak Pato 13.jpg
Berkas:Puncak Pato 14.jpg
Berkas:Puncak Pato 04.jpg
Berkas:Puncak Pato 03.jpg


## Rujuakan
Puncak Bidadari

**Puncak Bidadari** adolah salah satu tampek wisata alam nan talatak di daerah payo, Kelurahan Tanah Garam, kecamatan Lubuak Sikarah, Kota Solok. Puncak Bidadari ko Mampunyoi katinggian sakita 1.200 meter di ateh parmukoan lauik. Dengan katinggian sagitu, membuek Puncak Bidadari sabagai tampek wisata karano dari puncak ko manyuguahan pamandangan kota solok, danau singakarak, hamparan sawah, sarato deretan pagunungan nan hjau mambantang.

## Aktivitas di Puncak Bidadari
Paralayang Puncak Bidadari manyadiokan aktivitas olahraga udara paralayang dengan didampingi instruktur profesional nan manjamin keamanan. Salamo tabang, bisa manikmati kota solok dari udara jo panorama pagunungan sarato danau.Fotografi Puncak Bidadari juo bisa sabagai spot foto nan bisa mangabadikan pamandangan matahari terbit jo matahari tabanam (sunset). Jiko cuaca mandukuang, sabalum matahari tabiak di puncak bidadari akan muncul kumpulan kabuik nan mambuek puncak bidadari seakan-akan negeri diateh awanTreking dan Camping Puncak Bidadari bisa juo sabagai tampek camping basama keluarga atau kawan, karano ado area lapangan lueh nan bisa untuak mandirikan tenda. Menyusur jalur di sakitar Puncak Bidadari untuak manikmati udaro segar cocok untuak malakuan trekking.

## Lokasi jo fasilitas
Puncak Bidadari talatak kurang labiah sakitar 6 kilometer dari pusek Kota Solok, di kawasan pabukikan Payo yang punyo udaro nan sajuak jo pamandangan alam khas dataran tinggi Sumatera Barat. Dari puncak iko, wisatawan dapek mancaliak pamandangan Kota Solok, bantangan sawah jo Danau Singkarak sarato hamparan lanskap alam di sakuliliangnyo. fasilitas sederhana bantuak menara pandang, ayunan, dan area istirahat alami yang maagiaha pengalaman interaksi langsuang jo alam.

## Pangambangan Wisata
Pamerintah Kota Solok manjadian Puncak Bidadari sabagai bagian dari pengambangan sektor pariwisata unggulan daerah. Manuruik pernyataan pejabat pemerintah satampek, pangambangan kawasan iko diupayokan indak hanyo fokus pado infrastruktur fisik, tetapi jugo mangamukoan pandakekan holistik yang baawawasan lingkuangan sarato malibatkan masyarakaik lokal dalam pangalolaan destinasi wisata ko.

## Galeri

Berkas:Puncak Bidadari 01.jpg|Matahari Terbit di Puncak Bidadarai
Berkas:Puncak Bidadari 31.jpg|Pemandangan Pegunungan dari Puncak Bidadari
Berkas:Puncak Bidadari 20.jpg|Pamandangan danau Singkarak dari Puncak Bidadari
Berkas:Puncak Bidadari 10.jpg
Berkas:Puncak Bidadari 32.jpg
Berkas:Puncak Bidadari 33.jpg
Berkas:Puncak Bidadari 16.jpg

## Referensi
Swarnabumi

**Swarnabhumi** marupokan tampek wisata yang barado di Jalan Lembah Harau, Kecamatan Harau, Kabupaten Lima Puluh Kota, Sumatera Barat.

Swarnabhumi adolah tampek wisata karajo samo antaro Asia Farm Riau jo masyarakaik harau surang. Tampek wisata ko mulai dibukak pado 27 Oktober 2023. Disiko tersedia tampek makan jo tampek manginap.

## Bantuak Bangunan
Swarnabhumi mampunyoi bangunan bawarna putiah sarupo gobah, guci jo boto gadang nan balirik di tangah pasawahan punyo masyarakaik sarato dikaliliangi bukik-bukik hijau di Lambah Harau di Nagari Harau, Kecamatan Harau, Kabupaten Limapuluh Kota, Sumatera Barat.

Bangunan-bangunan yang sarupo gobah, guci jo boto gadang baguno sabagai tampek bakemah nan mewah. Swarnabhumi juo ado tampek makan jo vila nan di buek dari *membran* jo standar layanan bintang tigo. Ado duo jenis panginapan yang ado disiko adolah tipe *glamping* jo *cabin vila*. Tampek iko juo dilangkoki juo jo pancuran aia angek jo ruang tamu.

## Lokasi, Jam bukak & Harago Tiket

##### Lokasi
Swarnabumi Harau talatak di Jalan Lembah Harau, Kecamatan Harau, Kabupaten Lima Puluh Kota, Sumatera Barat. Lataknyo cukuik jauah dari pusek kota Padang, labiah kurang 140 kilometer, dan dapek ditampuah dalam wakatu 3,5 hinggo 4 jam. Samantaro kalau dari Bukiktinggi, jaraknyo labiah kurang 50 kilometer, atau baoto labiah kurang 1 jam 15 minik.

##### Jam Bukak
Swarnabhumi Harau punyo jam operasi nan babeda-beda. Untuak restoran bukak sahari-hari dari pukua 6.00 pagi sampai 10.00 malam. Spot foto ko bukak sahari-hari dari pukua 8:00 pagi sampai 6:00 malam pado hari karajo dan pukua 7:00 pagi sampai 7:00 malam pado akhir pekan.

Untuak akomodasi, pangunjuang dapek *check in* mulai pukua 14.00 WIB dan *check out* pukua 12.00 WIB, sarupo akomodasi pado umumnyo.

##### Harago Tiket
Untuak biaya masuak tampek bafoto Rp 25.000 pado hari karajo jo Rp 30.000 pado akhia pakan, Biaya ko alah tamasuak minuman jus jeruk jo diskon Rp 10.000 pado pambalian di restoran. 

Samantaro untuak hargo akomodasi ado duo jenis. Nan partamo adolah *glamping*, dimulai dari Rp 450.000 samalam, sadangkan *villa* dimulai dari Rp 700.000 samalam. Dalam ciek akomodasi bisa manampuang duo urang gadang jo surang anak ketek, tamu pun akan mandapek akses perai ka tampek bafoto, sarapan jo fasilitas lainnyo di dalam kamar.

## Rujuakan
Taman Rongsokan Solok

## Taman Rongsokan
**Taman Rongsokan** adolah taman rekreasi jo pandidikan nan talatak di Desa Kampuang Jawa , Kecamatan Tanjung Harapan , Kota Solok , Provinsi Sumatera Barat , Indonesia . Dibangun di ateh bekas tampek pambuangan sampah nan alun dikelola, taman ko alah diubah manjadi ruang umum nan estetis jo ramah lingkungan.

## Sijarah dan Latar Balakang

Bekas tampek TPA ko adolah daerah nan sabalunnyo alah dibongka atau indak bisa lai dikambangkan karano bacampua jo plastik dan sampah lainnyo.Sekitar tahun 2018, pengelola di Dinas Lingkungan Hidup Kota Solok mengambil inisiatif untuk mengubah lahan tersebut menjadi taman.

## Konsep dan Pengelolaan
Taman ko manggunoan barang-barang bekas jo barang-barang rongsokan sabagai elemen hiasan jo infrastruktur, sarupo wadah bekas, kursi roda, sapeda jo ban oto nan dicat jo digunoan sabagai pot bungo atau janjang.Tanaman hias juo ditanam di tampek tu, walaupun prosesnyo manantang karano tanahnyo bacampua jo plastik jo limbah.Sumber pendanaan barasa dari dana pribadi, donatur, dan babarapo dari hasil inovasi OPD, sadangkan dukuangan langsuang dari APBD alun signifikan.

## Tujuan dan Fungsi
Sabagai tampek rekreasi hijau di daerah perkotaan nan sabalunnyo adolah pamandangan tumpukan sarok, Sabagai objek wisata jo pandidikan masyarakaik tantang pangalolaan sampah jo pemanfaatan barang bekas, dan sabagai usaho untuak mambangkikkan baliak tanah nan indak produktif manjadi ruang umum nan baguno .

## Akses dan Lokasi

Taman ko talatak di tapi Jalan Lingkar Utara, Kecamatan Kampuang Jawa kiro-kiro 5,2 km atau 10 minik dari Balai Kota Solok. Karano lokasinyo nan strategis (di subarang taman lain) jo konsepnyo nan unik, taman ko manarik parhatian pangunjuang lokal.

## Tantangan dan Rencana Kamuko
Pangalolaan taman maadoki tantangan sarupo kondisi tanah nan kurang kondusif untuak tanaman dek limbah plastik, sarato dana pangalolaan nan tabateh.Pado maso datang, panguruih baharok taman ko dapek bakambang manjadi "museum tabukak" sarok jo manjadi bagian dari rute wisata kota, sambia mandapek dukuangan panuah dari pamarintah daerah untuak mamastian kalanjutannyo.

## Rujuakan
Angin Berhembus Solok

## Angin Berhembus Solok
**Panorama Angin Berhembus** (disabuik juo Puncak Gobah Aripan) adolah objek wisata alam nan talatak di Nagari Aripan , Kecamatan X Koto Singkarak , Kabupaten Solok , Sumatera Barat , Indonesia . Kawasan iko dikenal sabagai salah satu lokasi nan paliang rancak untuak manikmati pamandangan Danau Singkarak dari katinggian sarato marupoan tujuan wisata utamo di Kabupaten Solok dalam sektor ekowisata jo rekreasi keluarga. 

## Lokasi dan Akses

Panorama Angin Berhembus talatak labiah kurang 4 kilometer dari Kota Solok, atau 15–20 minik naiak kandaraan pribadi malalui Jalan Ampang Kualo. Kawasan wisata ko talatak pado katinggian labiah kurang 2.000 kaki di ateh pamukoan lauik, nan manawarkan udaro sajuak jo pamandangan nan manyapu bukik-bukik nan mangaliliangi Danau Singkarak.

## Fasilitas

Kawasan parkir kandaraan, tamasuak untuak bus nan bakapasitas sampai 35 urang. Gazebo jo tampek duduak nan bakanopi. Tampek main anak-anak. Kios-kios kamudi nan manjua makanan khas lokal sarupo jaguang panggang, pisang panggang, sarato masakan ikan khas danau Singkarak, sarupo bilih jo sasau.

## Pengelolaan dan Pengembangan
Objek wisata ko dikelola dek pamarintah nagari jo masyarakaik satampek, jo dukuangan dari Dinas Pariwisata Kabupaten Solok. Pamarintah daerah taruih maningkekan akses jalan jo maningkekan fasilitas untuak mambuek daerah tu labiah nyaman untuak wisatawan. Salain manjadi tampek tujuan ramah keluarga, daerah Aripan juo tamasuak dalam rencana pambangunan pariwisata bakalanjutan Kabupaten Solok, nan manakankan potensi geowisata di sakitar Danau Singkarak.

## Galeri

Berkas:Angin berembus 12.jpg
Berkas:Angin berembus 10.jpg
Berkas:Angin berembus 23.jpg
Berkas:Angin berembus 04.jpg
Berkas:Angin berembus 14.jpg
Berkas:Angin berembus 16.jpg
Berkas:Angin berembus 20.jpg
Berkas:Angin berembus 25.jpg
Berkas:Angin berembus 15.jpg
Berkas:Angin berembus 05.jpg
Berkas:Angin berembus 11.jpg


## Rujuakan
Pantai Air Bangis

**Pantai Air Bangis** adolah Salah satu wisata alam yang berada di Nagari Air Bangis bagian utara Kabupaten Pasaman Barat. Spesifiknyo Pantai ko talatak berada  di wilayah administratif Kecamatan Sungai Beremas, Kabupaten Pasaman Barat. Sacaro geografis Air Bangis terletak di 000 09’ – 000 31’ LU dan 990 10’ – 990 34’ BT jo ketiinggian 319 mdpl di ateh parmukooan aia lauik.

## Posisis Geografisnyo

Nagari Air Bangis mampunyoi posisi geografis nan unik, karano bateh-batehnyo maliputi baiak parairan internasional maupun kawasan administratif sakitarnyo. Di sabalah selatan, daerah ko langsuang babatehan jo parairan tabukak Samudra Hindia, sadangkan di sabalah utara, bateh daratannyo adolah jo Kecamatan Ranah Batahan. Bateh nan paliang signifikan adolah di sabalah barat, di mano Nagari Air Bangis mambagi bateh lansuang jo provinsi tatangga Sumatera Utara. Akhianyo, bateh timur daerah iko ditandoi jo Kecamatan Koto Balingka, nan malengkapi konfigurasi bateh-bateh pamarintahan Nagari Air Bangis.

## Akses Jalan
Akses jalan ka Pantai Air Bangis labiah kurang 70 kilometer dari Simpang Ampek, ibu kota Pasaman Barat. Perkiroan wakatu pajalanan dari Simpang Empat ka Pantai Air Bangis labiah kurang mangabihan wakatu 2 jam.  

## Fasilitas
Berdasarkan data pariwisata, objek wisata iko alah resmi didata dan dibukak sajak sakitar tahun 2013 jo fasilitas dasar bantuak Area parkir, Balai bakumpua, kamar mandi umum, Kadai souvenir, mushola, Tampek makan/kuliner, Spot foto

## Galeri

Berkas:Pantai Air Bangis 10.jpg
Berkas:Pantai Air Bangis 07.jpg
Berkas:Pantai Air Bangis 03.jpg
Berkas:Pantai Air Bangis 04.jpg
Berkas:Pantai Air Bangis 09.jpg
Berkas:Pantai Air Bangis 05.jpg
Berkas:Pantai Air Bangis 02.jpg


## Referensi
Batu Badindiang

## Batu Badindiang
**Batu Badindiang**, *Batu Badindiang* adolah formasi batuan gadang jo objek wisata alam nan talatak di Jorong Koto Alam, Nagari Tabek Patah, Kecamatan Salimpaung, Kabupaten Tanah Datar, Provinsi Sumatera Barat, Indonesia.Kaindahan obyek wisata Batu Badindiang sabana luar biaso, bantuak karpet tabantang malintang langik. Iko sabana rancak. Dari siko, jaleh nampak dek kami gunuang Marapi nan manjulang di sampiang kami. Di kajauhan, jaleh pulo nampak gunuang sago, tagak taguah manjago bateh antaro Tanah Datar jo Limo Puluah Kota. Dari siko, jaleh pulo nampak tigo luhak sakaligus: Luhak Nan Tuo, Luhak Agam dan Luhak Limopuluah.

## Sijarah
Namo *“Badindiang”* marujuak pado bantuak batu nan manyarupoi dindiang batu dan manuruik babagai sumber, daerah ko dulunyo marupoan bagian dari kagiatan budayo atau tampek singgah masyarakaik satampek.Jo adonyo Festival Talago Kamba II, panguruih satampek jo pamarintah baharok daerah iko akan tanamo sacaro laweh sabagai tujuan pariwisata alam jo budayo.

## Pengembangan dan Tantangan

Pambangunan obyek wisata ko masih balanjuik, misalnyo akses jalan masih sampik, sarana umum alun langkok (sarupo jaringan listrik, toilet) nan manjadi tantangan untuak pangalolaan nan optimal.

## Status dan Pengembangan
Obyek wisata iko kini tangah dikambangkan oleh masyarakaik lokal basamo pamarintah nagari dan didukuang dek kagiatan sabantuak Festival Talago Kamba II untuak mamperkenalkan lokasi iko ka khalayak yang labiah lueh. Upayo tasabuik tamasuak paningkekan akses jalan dan fasilitas dasar wisata supayo lokasi wisata ko samakin ramah bagi pangunjuang.

## Galeri

Berkas:Batu Badindiang 17.jpg
Berkas:Batu Badindiang 02.jpg
Berkas:Batu Badindiang 06.jpg
Berkas:Batu Badindiang 09.jpg
Berkas:Batu Badindiang 04.jpg
Berkas:Batu Badindiang 15.jpg
Berkas:Batu Badindiang 14.jpg
Berkas:Batu Badindiang 05.jpg
Berkas:Batu Badindiang 12.jpg
Berkas:Batu Badindiang 16.jpg
Berkas:Batu Badindiang 13.jpg
Berkas:Batu Badindiang 07.jpg
Berkas:Batu Badindiang 10.jpg
Berkas:Batu Badindiang 18.jpg


## Rujuakan
Wisata Banda Gadang

## Banda Gadang
Banda Gadang adolah kawasan wisata alam nan talatak di Nagari Minangkabau , Kecamatan Sungayang , Kabupaten Tanah Datar , Provinsi Sumatera Barat , Indonesia . Daerah ko tanamo jo kombinasi kaindahan alam, budayo lokal, jo potensi ekowisata nan bakambang.

## Lokasi dan Akses

Banda Gadang talatak di lingkuangan padusunan nan murni, jo mato aia nan janiah, sawah-sawah di sakitarnyo, jo bukik-bukik nan hijau sabagai latar balakangnyo.Akses ka daerah ko relatif mudah: dari pusek kota Batusangkar hanyo mamakan wakatu sakitar 10 km atau sakitar 10 minik bakandaraan. 

## Daya Tarik
Pamandangan alam nan mananangan, barupo aliran aia nan janiah jo sawah nan batingkek di Nagari Minangkabau.Unsur budayo jo kabijaksanaan satampek: masyarakaik satampek masih mampraktekkan patanian tradisional, jo babarapo fasilitas wisata manampilkan roda aia tradisional jo pondok-pondok baatok rumpuik nan mampakuek raso otentik.Fasilitas wisata sarupo gazebo di ateh aliran aia, tampek relaksasi kaluarga, jo paluang untuak mambarikan kakuatan kapado IKM lokal malalui kuliner, terapi kaki jo ikan di aliran mato aia, jo kagiatan pariwisata nan ramah lingkungan.

## Pengembangan dan Pengelolaan
Pamarintah daerah jo panguruih daerah alah mulai mampromosikan pambangunan Banda Gadang sabagai tujuan ekowisata jo pandidikan nan bakalanjutan. Misalnyo, kunjungan dek politisi jo pengembang alah marekomendasikan pangalolaan lingkuangan nan labiah baiak jo fasilitas nan labiah baiak untuak UMKM lokal.

## Manfaat dan Potensi

Daerah ko punyo potensi untuak maningkekan ekonomi lokal malalui pariwisata jo UMKM.

## Rujuakan
Oktober 2025

* **[[Insiden kapa tanker MT Federal II 2025|Kapa maledak]]** di Kota Batam, Kapulauan Riau manyababkan 10 urang tewas jo 18 luko-luko.
* Michael Randrianirina diangkek sabagai Presiden Madagaskar satalah Andry Rajoelina malarian diri manyusul **[[Unjuak raso Madagaskar 2025|unjuak raso]]** jo **[[Kudeta Madagaskar 2025|kudeta militer]]**.
* **[[Joel Mokyr]]** *(poto)*, **[[Philippe Aghion]]** jo **[[Peter Howitt (ekonom)|Peter Howitt]]** maraih Panghargaan Nobel Ekonomi.
* Patrick Herminie **[[Pamiliahan umum Seychelles 2025|tapiliah]]** sabagai Presiden Seychelles.
* José Jerí diangkek sabagai Presiden Peru satalah Dina Boluarte **[[Pamakzulan Dina Boluarte|dimakzulan]]** dek Kongres.

:  -  - 

:  
 -
 -
 -
 -
Mato Aia Paninggahan

Nagari Paninngahan nan talatak di kabupaten Solok, provinsi Sumatera Barat salah satu tampek nan dikana urang jo kaindahan alamnyo, salain itu dikana juo dek adonyo salah satu objek wisata nan kini sadang populer itu banamo *Mato Aia*. Pemandian alami iko mangagiah pangalaman unik jo aiany an super baniang, sajua, malah sangaik dingin taruntuak pangunjung nan alun tabiaso.

## Fasilitas
Pamandian *Mato Aia Dingin* jo aia nan janiah jo sajuak iko bisa sabagai salah satu tampek palapeh panek dari rutinitas karajo. Pamandian alami *Mato Aia* iko babantuak duo kolam. Kolam nan labiah gadang mampunyoi kadalaman sekitar 3 meter  jo dasar nan eksotis dan bahkan terkesan *misterius*.

Pado salah satu bagian kolam itu tadapaik pohon gadang sejenis Pinus. Di tangah kolam juo tu tadapek onggokan babatuan nan sampai ka pamukoan, sahinggo bisa dijadikan sebagai tampek peristirahatan katiko baranang.

Cabang pohon acok dimanfaatkan anak-anak untuak lokasi aksi tajun bebas ka kolam. Sedangkan kolam nan cieknyo lai labiah dangkal, sebagai wahana pamandian untuak anak-anak. Janiahnyo aia mambuek dasar kolam nan tadiri dari babatuan dan pasir bisa dicaliak dengan jaleh.

Dipanuhi babarapo tatumbuahan aia, mato aia iko dihuni juo oleh *biota* khas aia tawaa. Sabalun  dijadikan sabagai salah satu *spot diving* air tawar nan lua biaso, Pamandian *Mato Aia Dingin*  oleh panduduak satampek sebagai tampek mandi. Aianyo nan sangaik janiah jpo baniang mambuek anak-anak manyukoi mandi di siko.

Walaupun sangaik janiah, dasar dari mato aia iko adolah pasia nan baca bacampua jo lumpua. Para panyalam, harus mampunyoi *buoancy* atau kamampuan malayang nan baiak. Karano jiko indak, pasia dan lumpua nan barado di dasar, akan tarangkek naiak karano kapakan *fin*, atau takanai bagian tubuah kito nan naiak turun.

Mancaliak potensi gadang dari *Mato Aia*, Pemerintah Kabupaten Solok alah menetapkannyo sabagai salah satu agenda wisata alam nan tacataik di Dinas Pariwisata Kabupaten Solok. Promosi jo pengelolaan nan baiak diharokan dapek mandukuang pangembangan ekonomi masyarakat lokal sarato mampalueh daya tarik wisata Nagari Paninggahan ka tingkek nasional.

## Rujuakan
Lubuak King

**Lubuk King** adolah banduangan nan talatak di daerah Nagari Ujuang Gadiang Kabupaten Pasaman Barat, Sumatera Barat. Banduangan ko manjadi mato aia untuak sawah daerah Ujung Gading. Karano pamandagannyo, banduangan ko dijadian juo tampek wisata alam dek masyarakaik sakitar. 

## Fungsi Bendungan Lubuak King
**Fungsi Awal Bendungan Lubuak King**

Bendungan Lubuak King adolah proyek infrastruktur penting nan salasai dek pamarintah daerah babarapo taun nan lalu, jo misi nan sangaik spesifik. Tujuan utamonyo katiko didirikan adolah untuak mamastiankalanjutan sektor patanian jo manyadiokan sistem irigasi nan stabil. Kahadiran bendungan ko sangaik vital, dirancang khusus untuak manyalurkan jo mamanuahi kabutuhan aia lahan pertanian di daerah Nagari Ujung Gading, nan mamungkinkan patani untuak mambudidayakan sawahnyo jo pasokan aia nan tajamin jo dapek diukua sapanjang tahun.

**Perkembangan nmanjadi Tampek Wisata**

Walaupun fungsi awalnyo bafokus pado kabutuhan pertanian, Bendungan Lubuak King mangalami parubahan fungsi sacaro tibo-tibo indak lamo sasudah pambangunannyo salasai. Tanpa parancanaan awal, daerah sakitar bendungan, menyuguhan pemandangan nan mmnjoan mo dan sacaro alamiah bakambang manjadi tujuan wisata nan populer. Jadi, daerah Lubuk King kini malayani tujuan ganda: indak hanyo sabagai tulang pungguang irigasi, tapi juo sabagai daerah rekreasi nan mandorong ekonomi lokal malalui  pariwisata.               

## Rujuakan
Mikecrack

**Miguel Bernal Montes**, lahia pado 27 Maret 1993 di Madrid (Spanyol), dikenal di YouTube jo namo **Mikecrack**, adolah saurang YouTuber, pambaok acara, jo panyanyi Spanyol nan tanamo dek konten pamainan videonyo, tamasuak Minecraft jo Roblox, sarato parodi musiknyo.
## Lihat pula
* Rossa
Pantai Maligi

**Pantai Maligi** adolah salah ciek objek wisata pantai alam nan barado di Nagari Maligi, Kecamatan sasak Ranah Pasisia, Kabupaten Pasaman Barat, Sumatera Barat. Pantai ko tamasuak bagian dari destinasi wisata pantai barat khatulistiwa di Pasaman Barat nan banyak diminati dek wisatawan karano alamnyo nan rancak sarato pasia pantai nan masih alami.

## Lokasi
Pantai Maligi talatak di pasisia bagian baraik Sumatera, wisata ko bisa ditampuah dari ibu kota Pasaman Barat (Simpang Ampek) sajauah labiah kurang 20-30 kilometer manggunokan jalur daraik di Kecamatan Sasak Ranah Pasisia. Kawasan ko babateh langsuang jo lauik lapeh sarato hamparan pasia panjang di sapanjang pasisianyo.

## Daya Tarik

Babarapo hal nan manjadian Pantai Maligi manariak wisatawan untuak berlibur adola pasia pantainyo nam barasiah jo masih alami. Pemandangan lauik jo ombak khas Samudera Indonesia, cocok untuak basantai, bajalan di pinggia pantai, jo manikmati sunset. Potensi ekowisata mangrove, karano di sakita kawan Pantai Maligi dijadian area untuak pananaman mangrove dan cemara lauik untuak manjago kelestarian pasisia jo manjadi daya tariak tambahan bagi pangunjuang. Antraksi wisata alam kaliliang hutan mangrove nan tasadio malalui program wisata di kawasan ko.

## Konservasi dan Lingkungan
Upayo Palestarian lingkuangan di Pantai Maligi alah dilaksanoka. Malalui pananamam labiah dari ribuan batang pohon mangrove jo pohon cemara lauik di sapanjang pasisia. Hal iko dihatokkan dapek manahan abrasi lauik sakaligus manciptaan habitat bagi bota lauik bakcando tampek lauak batalua jo bakambang biak.

## Pangambangan Wisata
Walaupun potensi wisata ko gadang, akses jalan manuju Pantai Maligi masih alun sapanuahnyo layak (banyak bagian nan jalan tanah atau pasia), sahinggo pamarintah satampek baharok adonyo pambangunan infrastruktur jalan jo jambatan untuak mampalanca kunjuangan wisatawan. Barbagai kagiatan bakcando pesta pantai, gotong royong, jo konservasi pun alah dilaksanokan sacaro berkala sabagai bagian dari upayo pamangambangan wisata di Kabupaten Pasaman Barat.

## Kagiatan Wisata
Di area Pantai Maligi, pangunjuang juo bisa manikmati kuliner lokal khas pasisia nan biaso ditawarkan dek warga satampek. Wisata hutan mangrove atau aktivitas santai di pantai seperti bamain pasia atau manikmati angin lauik.

## Galeri

Berkas:Pantai Maligi 03.jpg
Berkas:Pantai Maligi 05.jpg
Berkas:Pantai Maligi 09.jpg
Berkas:Pantai Maligi 06.jpg
Berkas:Pantai Maligi 012.jpg
Berkas:Pantai Maligi 07.jpg
Berkas:Pantai Maligi 01.jpg
Berkas:Pantai Maligi 10.jpg


## Rujuakan
Mato manusia

**Mato manusia** adolah organ sensorik dalam sistem pandangan nan bareaksi jo cahayo nan tampak nan mamungkinkan pandangan mato. Fungsi lainnyo tamasuak manjago ritme sirkadian, jo manjago kasaimbangan.

Mato dapek disangko sabagai alat optik nan hiduik. Bantuaknyo kiro-kiro bulek, jo lapisan luanyo, bagian mato paliang lua, nan baurano putiah ( sklera ) jo salah satu lapisan dalamnyo ( koroid pigmented ) manjago mato pado dasarnyo tatap ringan tu padek kacuali pado sumbu optik mato. Dalam urutan, sapanjang sumbu optik, komponen optik tadiri dari lensa partamo ( kornea—bagian mato nan janiah ) nan manyumbang sabagian gadang kakuatan optik mato jo mancapai sabagian gadang fokus cahayo dari dunia lua; kamudian bukaan ( pupil ) pado diafragma ( iris—bagian mato nan bawarna ), nan mangandalian jumlah cahayo nan masuak ka bagian dalam mato; kamudian lensa lain ( lensa kristal ) nan mancapai fokus cahayo nan tasiso manjadi gambar ; dan tarakhia bagian mato nan peka cahayo ( retina ), di mano gambar-gambar jatuah dan diproses. Retina mampahubuangkan mato jo utak malalui saraf optik . Komponen mato nan tasiso manjago Mato dalam bantuak nan diparaluan, maagiah gizi jo mamaliharonyo, sarato malinduanginyo.

Tigo jinih sel di retina maubah energi cahayo manjadi energi listrik nan digunoan dek sistem saraf : batang mananggapi cahayo intensitas randah jo mampakontribusi persepsi gambar resolusi randah, hitam-putiah; karucuik mananggapi cahayo intensitas tinggi jo mampakontribusi pado persepsi gambar nan baurano tu resolusi tinggi; jo sel ganglion fotosensitif nan baru-baru ko mananggapi rangkaian panuah intensitas cahayo jo maagiah kontribusi untuak manyasuaian jumlah cahayo nan mancapai retina, untuak maatur jo manakan hormon melatonin, jo untuak manarik ritme sirkadian .
Pohon Seribu

**Pohon Seribu** marupoan salah satu tampek wisata alam nan terkenal di Pasaman Barat. Lokasi Pohon Sribu komudah dijangkau oleh peengunjung.   Pantai Pohon Saribu adolah tujuan wisata utamo nan talatak di Kecamatan Sasak Ranah Pasisie, Kabupaten Pasaman Barat, Sumbar (Sumbar). Kawasan pasisia ko alah mangalami transformasi nan signifikan dan kini alah diubah manjadi objek wisata nan manarik wisatawan baiak dalam nagari maupun internasional.

## Latak Geografisnyo
Sacaro geografis, Pantai Pohon Saribu cukuik mudah diakses untuak iwisatawan, walaupun memang mamaralukan wakatu pajalanan nan agak lamo. Jaraknyo labiah kurang 20 kilo dari pusek Kabupaten Pasaman Barat, Simpang Empat. Untuak wisatawan nan barasa dari ibu kota provinsi, Kota Padang, wakatu pajalanan untuak mancapai tujuan iko labiah kurang tigo jam, Namun katiko alah sampai akan banyakk kegiatan  nan bisaddicubo di Pohon Seribu.

## Kaunikan Wisata Pohon Seribu

Daya tarik Wisata Pohon Seribu  ko indak hanyo talatak pado pamandangannyo nan tatutuik pinus, tapi juo pado aksesnyo nan mudah ka nikmat kuliner. Pangunjuang dimanjoan jo babagai macam kios makanan jo hiburan anak-anak. Pilihan menu mulai dari snek ringan sampai makanan nan substansial, jo masakan Padang manjadi favorit, sarato jo pamandangan lauik nan indah jo bunyi galombang nan, Wista Pohon Seribu tabukti manjadi lokasi nan ideal untuak rekreasi sambia manikmati nikmat kuliner lokal.

Pantai Saribu Pohon  manawarkan babagai kagiatan rekreasi nan manarik untuak pangunjuang. Hal iko tamasuak malapeh taragak jo bamain matohari di tapi lauik, baranang sacaro aman di lauik nan tanang, jo bajalan-jalan santai sambia manikmati naungan pohon-pohon nan rindang di sapanjang garih pantai. Salain manjadi tujuan wisata, Pantai Saribu Pohon juo marupoan habitat alam nan kayo. Di siko, pangunjuang nan baminaik jo kaanekaragaman hayati dapek mangamati babagai spesies buruang jo manyaksikan kahidupan bawah lauik nan manarik, tamasuak babagai ikan jo kahidupan lauik lainnyo.

## Rujuakan
Pedis panas

**Pedis Panas** adolah salah satu makanan khas urang Sasak dari pulau Lombok. Kato ‘’pedis’’ dalam baso Sasak baarati masam, sadang kato ‘’panas’’ baarati padeh. Pedis panas punyo raso nan khas bana, iolah gabuangan raso padeh jo masam. Sayua iko dapek dibuek jo bahan-bahan nan baragam. Sarupo jo masakan sayua asam di daerah lain, sayua asam nan khas Lombok iko dibuek jo isi dan bahan nan ampia samo, dek nan agak balain iolah sayua pedis panas iko indak mamakai daun jo biji baguak (malinjo). Pabedoan tasabuik alah mambuek pedis panas iko agak balain.

## Bahan-bahan
Pamasak mamakai lado kutu sasuai salero, bawang sirah, bawang putiah, tomat, tarasi, garam, gulo, micin, asam jao. Bahan-bahan isian mamakai taruang, biji-bijian, kangkung, kacipia, jo bahan lain nan dapek disasuaian. Sabagai bahan palangkok dapek juo diagiah kamangi jo minyak sayua.

## Caro mambuek
Aluihan pamasak sarupo lado kutu, bawang sirah, bawang putiah, tomat, tarasi, gulo, garam, jo micin. Sasudah tu, abuih aia dalam wadah inggo mandidiah. Kutiko aia lah mandidih, masuakkan sayua-mayua sarupo kacang panjang, taruang, kacang, biji-bijian, jo lain-lain sasuai salero.

Kok sayua-mayua lah satangah matang, pamasak nan alah dialuihkan tu dimasuakkan ka dalam panci, jo tambahkan saketek aia parasan asam jao nan alah matang sarato sasendok minyak sayua. Sayua dapek dimasak inggo mandidiah, jo sabagai tambahan tarakhia dapek ditabua daun kamangi; mangko pedis panas khas urang Sasak Lombok iko alah siap untuak diniakmati.

## Referensi
Muaro Sasak

**Muaro Sasak** marupoan salah satu wisata alam nan ado di daerah Kabupaten Pasaman barat. 

## Aktivitas Di Muaro sasak
Pantai Muaro Sasak  alah managakkan dirinyo sabagai tujuan wisata utamo, nan manawarkan baragam objek wisata alam jo pandidikan nan kayo untuak pangunjuang. Daya tarik utamonyo baragam, mulai dari kagiatan konservasi nan manyantuah sarupo malapehan puyuah ka habitat alaminyo, sampai manjalajah kaindahan botani di ikonik Pohon Seribu (Saribu Pohon) jo Taman Khatulistiwa. Salanjuiknyo, pangunjuang dapek manikmati suasana tanang jo tanang di Taman Muaro Sasak, manjalajah kaindahan alam Suak Bancah Galinggang, atau malapeh taragak jo manikmati pamandangan panorama tapi lauik. Untuak panggemar ekowisata, daerah ko juo manawarkan hutan bakau Padang Jaya, nan pantiang untuak pandidikan lingkungan jo fotografi. Paduan objek wisata nan unik jo manarik, tarutamo program palapehan kura-kura, nan marupoan objek wisata khusus, alah tabukti sangaik efektif dalam manarik paratian masyarakaik. Hal iko tacamin dalam data kunjungan nan signifikan, dimano salamo maso liburan Natal jo Tahun Baru 2019 nan panjang, kawasan Pantai Sasak Ranah Pasisia bahasil manarik paratian 1.850 wisatawan nan barabuik untuak manikmati kaindahan jo kaunikan pasambahannyo.

## Referensi
Sayua lebui

**Sayua lebui** adolah sajinih sayua bakuah khas Pulau Lombok, nan bahan utamonyo kacang bali (bahaso Sasak ‘’kacang lebui’’). Sayua lebui bacita raso guriah iko adolah edangan bakuah nan baraso agak masam sarato kayo jo rampah-rampah. Sayua lebui iko bawarno itam dek karano mamakai kacang lebui tu.

Bantuak kacang lebui iko kok bacigok agak sarupo jo kedelai itam, tapi kacang lebui aluihnyo labiah lambuik sarupo kacang sirah. Kacang lebui dalam bahaso Inggirih disabuik ‘’pigeon pea’’, sarato namo ilimiahnyo ‘’Cajanus cajan’’. Kacang iko ado pulo namo-namo lokalnyo di Indonesia, yaitu ‘’kacang hiris’’ (Sunda), ‘’kacang bali, ritiklias’’ (Sumatera), ‘’kacang gude, gude, kacang kayu’’ (Jawa), ‘’kance’’ (Bugih), ‘’kacang kaju’’ (Madura), ‘’kekace, undis’’ (Bali), ‘’lebui, legui, kacang iris, kacang turis, puwe jai’’ (Halmahera), jo ‘’fou hate’’ (Ternate, Tidore). 

Sayua lebui iko acok baedangan sabagai sayua kuah pandampiang dari dari makanan-makanan lain, sarupo sambel bebrok, pelecing, atau ayam taliwang. Pamasak dari sayua lebui sadarano bana, yaitu bawang sirah, bawang putiah, tomat, tarasi, daun bawang, jo tambahan daun kamangi nan agak banyak supayo maasilkan aroma masakan nan labiah wangi.

## Bahan

50 gram kacang lebui jo aia sacukuiknyo, 1/2 sdt tarasi baka, 2 buah lado kutu, 5 siung bawang sirah, 2 siung bawang putiah, 1 sdm aia asam dialuihkan. 1 buah tomat, daun bawang, jo daun kamangi sabagai bahan palangkok. 

## Cara mambuek
Sayua lebui sabagai edangan tradisional khas Lombok nan babahan dasa kacang lebui ko, caro mambueknyo diawali jo maabuih aia sacukuiknyo inggo mandidiah, kudian masuakkan kacang lebui jo abuih nyo inggo satangah matang. Basamo jo itu, tumih pamasak nan alah dialuihan nan tadiri dari bawang sirah, bawang putiah, lado kutu, jo palangkok lainnyo inggo kalua aroma wangi jo matang marato. Pamasak nan alah ditumih kudian masuakkan ka dalam abuihan kacang lebui. Paroses paabuihan balanjuik inggo kacang lebui manjadi ampuak jo pamasak marasok samparono. Salanjuiknyo agiah potongan tomat jo garam sabagai panyadap raso. Akhianyo, masakan diagiah tambahan daun bawang jo daun kamangi nan alah diirih sabalunnyo. Kok bahan masakan alah matang jo tacampua baiak kasadonyo, tandonyo edangan sayua lebui ko lah siap diangkek jo disajian sabagai kuliner khas daerah Lombok. 

## Rujuakan
Beberuk manuk

**Beberuk manuk** ado makanan khas Lombok, Nusa Tenggara Barat. Makanan ko terdiri dari ayam barbumbu nan digoreng jo disajikan jo sambal khas Lombok yaitu sambal **Beberuk**. Sambal beberuk marupakan salah satu kuliner tradisional khas Lombok nan mamiliki peran penting dalam kahidupan sosial masyarakat. Sambal ko dibuat dari cabe, tomat, terasi, garam, gula, nan mambedakan jo sambal lain ado penggunaan kacang panjang jo tarong sabagai bahan tambahan di dalam sambal tu. Hidangan ko kerap disajikan dalam barbagai acara keluarga maupun partemuan sosial, barfungsi sabagai panghubung antarindividu jo simbol kabersamaan.

## Cara manbuat sambal beberuk

Beberuk marupakan lalapan tradisional khas Lombok, Nusa Tenggara Barat, nan manggunoan bahan utama barupo irisan tarong jo kacang panjang nan disiram jo sambal tomat sehingga mahasilkan parpaduan rasa manih, pedas, asam, jo segar.Hidangan ko biasanyo disajikan basamo ayam taliwang sabagai palengkap. Untuk manbuat beberuk, digunokan tigo buah tarong ungu bulat, sapuluah batang kacang panjang nan dipotong sakitar duo sentimeter, satu buah tomat, satu buah jeruk limau, serta satu sendok makan minyak goreng. Bumbu haluih terdiri dari bawang merah, cabai merah keriting, cabai rawit, bawang putih, kencur, terasi bakar, gula pasir, jo garam. Proses pambuatannyo dimulai jo mancuci tarong jo tomat hinggo basiah, kemudian mamotong tarong manjadi dadu barukuran satu sentimeter jo tomat manjadi salapan bagian. Potongan tarong, tomat, jo kacang panjang kemudian disusun di ateh piring saji. Bumbu haluih nan alah dicampua jo minyak goreng disiramkan di ateh sayua, lalu ditambahkan parasan jeruk limau untuak mamberikan kasegaran rasa nan khas.

## Filosofi kuliner

Sambal beberuk marupakan salah satu kuliner tradisional khas Lombok nan manegaskan identitas rasa pedas pulau tu. Beda jo sabagian gadang sambal Nusantara nan malalui proses tumis atau masak, sambal beberuk disajikan dalam kondisi mentah sehingga mampertahankan kasegaran bahan jo mahadirkan tekstur nan labiah iduik. Parpaduan potongan tarong nan rangkak, tomat segar, cabai pedas, serta parasan jeruk limau manciptokan sensasi rasa nan komplek pedas, asam, segar, sakaligus *crunchy* nan langsung manyentuah indra.

Kaunikan sambal beberuk manjadi pandamping nan indak bisa dipisahkan dari hidangan ikonik Lombok saperti ayam taliwang atau plecing kangkung. Bagi masyarakat Sasak, sambal ko bukannyo sakadar palengkap makanan, tapi juo simbol kabersamaan jo kajujuran rasa. Dalam barbagai acara adat maupun partemuan keluarga, sambal beberuk salalu hadir di meja makan sabagai parakat sosial nan mamperkuat ikatan antarindividu. Jo demikian, sambal beberuk indak hanya mamparangkan kakkayaan kuliner Lombok, tapi juo mancerminkan filosofi kasederhanaan hiduik masyarakatnyo.

## Rujuakan
Bebalung

**Bebalung**, juo disebut **bebalung sapi**, marupakan hidangan tradisional khas Lombok sabangso sup daging, nan dikenal karano cita rasanyo nan gurih jo kaya. Bebalung dibuat manggunoan iga sapi atau daging sapi sabagai bahan utamo, jo dimasak jo rempah-rempah tertentu untuak mahasilkan rasa nan khas. Dalam bahasa Sasak, kato *bebalung* mamiliki arti "tenaga", karano masyarakat maeyakini bahwa hidangan ko dapat mamberikan kekuatan jo maningkatkan vitalitas tubuh.

Bebalung merupakan sajian yang kerap hadir dalam berbagai peristiwa penting, seperti pernikahan, sunatan, kenduri, serta upacara adat dan kematian di masyarakat. Ia tidak hanya dinikmati karena cita rasanya yang khas, tetapi ini juga karena melambangkan nilai-nilai kebersamaan dalam tradisi masyarakat Lombok.

## Bahan-bahan
Bebalung dibuat dengan bahan utama tulang iga sapi atau kerbau. Pada awalnya, bebalung dibuat menggunakan daging kerbau sebagai bahan utamanya. Namun seiring berjalannya waktu, penggunaan daging dan tulang kerbau menjadi semakin jarang karena populasi kerbau yang menurun dan masyarakat mengalami kesulitan dalam pengembangbiakannya. Kini, iga atau daging sapi menjadi lebih umum digunakan dalam pembuatan hidangan ini.

Bebalung biasanya dimasak oleh masyarakat Sasak dengan menggunakan jenis racikan bumbu khusus yang disebut *ragi rajang.*  Racikan bumbu rempah tersebut biasanya terdiri dari cabai rawit, bawang putih, bawang merah, lengkuas, dan kunyit, serta ditambahkan jahe agar kombinasi rasa pedasnya dengan cabai menghasilkan ciri khas cita rasa tersendiri. Sering pula ditambahkan sedikit garam dan asam, agar masakan tersebut lebih tahan lama.

## Cara membuat
Proses pembuatan bebalung dimulai dengan merebus iga sapi dalam air hingga mendidih, lalu membuang buih yang muncul agar kuah tetap jernih. Setelah itu, rebusan dilanjutkan menggunakan api kecil selama 1–2 jam hingga daging menjadi empuk. Sementara itu, bumbu halus ditumis dengan sedikit minyak hingga harum, kemudian ditambahkan serai, daun salam, daun jeruk, dan lengkuas, lalu diaduk hingga bumbu matang sempurna.

Bumbu tumis ini dimasukkan ke dalam rebusan iga, diaduk rata, dan dimasak kembali. Selanjutnya, tambahkan garam, gula, dan kaldu sapi bubuk jika digunakan, lalu koreksi rasa sesuai selera. Jika menginginkan rasa pedas, cabai merah bisa ditambahkan dan dimasak selama 10 menit agar bumbu meresap. Bebalung biasa disajikan dalam keadaan hangat, dilengkapi dengan perasan jeruk limau dan sambal rawit sebagai pelengkap.

## Rujuakan